title: Regolament ta' Implimentazzjoni tal-Kummissjoni (UE) 2015/2333 tal-14 ta' Diċembru 2015 li jemenda r-Regolament ta' Implimentazzjoni (UE) Nru 809/2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta' amministrazzjoni u kontroll, tal-miżuri tal-iżvilupp rurali u tal-kundizzjonalità

text:
                  15.12.2015

                  MT

                  Il-Ġurnal Uffiċjali tal-Unjoni Ewropea

                  L 329/1

            REGOLAMENT TA' IMPLIMENTAZZJONI TAL-KUMMISSJONI (UE) 2015/2333
      tal-14 ta' Diċembru 2015
      li jemenda r-Regolament ta' Implimentazzjoni (UE) Nru 809/2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta' amministrazzjoni u kontroll, tal-miżuri tal-iżvilupp rurali u tal-kundizzjonalità
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikoli 58(4), 62(2)(a) sa (d), (g) u (h), u l-Artikolu 78(a) sa (d) u (f) tiegħu,
      Billi:

                  (1)

                  L-Artikolu 10 tar-Regolament ta' Implimentazzjoni tal-Kummissjoni (UE) Nru 809/2014 (2) jistipula regoli għall-għoti ta' ħlasijiet bil-quddiem għal pagamenti diretti li għalihom tapplika d-dixxiplina finanzjarja msemmija fl-Artikolu 8 tar-Regolament (UE) Nru 1307/2013 tal-Parlament Ewropew u tal-Kunsill (3) fir-rigward tas-sena rilevanti tat-talba. Sabiex tiġi żgurata l-applikazzjoni uniformi ta' dawk ir-regoli fl-Istati Membri kollha, jixraq li jiġi ċċarat li d-dixxiplina finanzjarja ma għandhiex titqies għall-kalkolu ta' ħlasijiet bil-quddiem għal pagamenti diretti, peress li r-rata finali ta' aġġustament li trid tiġi stabbilita sal-1 ta' Diċembru jaf tkun għadha mhux magħrufa fil-mument li jsir il-ħlas bil-quddiem.

                  (2)

                  Sabiex tittejjeb il-korrettezza tal-applikazzjoni għall-għajnuna jew tat-talba għall-ħlas, għandu jiġi ddikjarat b'mod espliċitu li l-Istati Membri jistgħu jintroduċu, fuq bażi volontarja, sistema ta' “verifiki preliminari” li tinforma lill-benefiċjarji dwar nuqqasijiet potenzjali ta' konformità u li tippermettilhom jibdlu l-applikazzjonijiet għall-għajnuna u t-talba għall-ħlasijiet tagħhom fil-ħin sabiex jevitaw tnaqqis u penali amministrattivi. Xorta waħda għadhom iridu jitwettqu verifiki amministrattivi sħaħ qabel ma jsir il-ħlas. Sabiex jiġi evitat trattament differenti bejn il-bdiewa tal-istess Stat Membru, sistema bħal din għandha tiġi applikata fil-livell ta' Stat Membru, u mhux fil-livell ta' azjenda agrikola. Minħabba li dik is-sistema hija bbażata fuq l-eżistenza tal-applikazzjoni għall-għajnuna abbażi ta' strumenti ġeospazjali, tista' tiġi applikata biss ladarba sistema bħal dik tkun kompletament fis-seħħ fl-Istat Membru kkonċernat. Peress li r-responsabbiltà għat-tressiq ta' applikazzjoni korretta għall-għajnuna jew ta' talba korretta għall-ħlas tibqa' fuq spallejn il-benefiċjarju, kwalunkwe riżultat mill-“verifiki preliminari” għandu jkun mingħajr preġudizzju għar-riżultati sussegwenti tal-verifiki reċiproċi amministrattivi. Sistema bħal din tista' tiġi applikata fil-livell reġjonali diment li jiġu stabbiliti fil-livell reġjonali l-formola prestabbilita u l-materjal grafiku korrispondenti msemmija fl-Artikolu 72(3) tar-Regolament (UE) Nru 1306/2013 li ngħataw permezz ta' interfaċċa bbażata fuq sistema ta' informazzjoni ġeografika (GIS), sabiex b'hekk tippermetti l-ipproċessar tad-dejta spazjali u alfanumerika tal-erjas iddikjarati.

                  (3)

                  Il-possibbiltà li grupp ta' bdiewa li japplikaw għall-appoġġ skont xi wħud mill-miżuri tal-iżvilupp rurali jiġi ttrattat bħala l-benefiċjarju (minn hawn 'il quddiem imsejjaħ “entità kollettiva”) hija rilevanti b'mod speċjali għall-miżuri agroambjentali klimatiċi kif imsemmi fl-Artikolu 28 tar-Regolament (UE) Nru 1305/2013 tal-Parlament Ewropew u tal-Kunsill (4) li ġew implimentati fil-livell ta' ħabitat, fosthom miżuri ta' konservazzjoni tal-bijodiversità u tan-natura. Għalhekk, għandu jkun hemm qafas legali għall-ġestjoni u għall-kontroll ta' dawn l-entitajiet kollettivi. Sabiex tingħata iktar flessibbiltà lil dawk il-benefiċjarji biex jiġi ffaċilitat approċċ orjentat lejn ir-riżultati, l-Istati Membri għandhom ukoll jingħataw il-possibbiltà li jużaw din is-sistema flimkien ma' sistema ta' notifika tal-impenji f'ħin reali, li biha l-benefiċjarji jinnotifikaw l-impenji ppjanati sa mhux iżjed tard minn 14-il jum qabel ma effettivament jitwettqu. Il-mekkaniżmu għandu jiġi kkompletat b'verifiki mfassla apposta.

                  (4)

                  Fir-rigward tal-issodisfar tal-obbligi ta' ekoloġizzazzjoni, hemm bżonn li l-benefiċjarji jiddikjaraw l-użu tal-irqajja' agrikoli sa mhux iżjed tard mid-data finali għat-tressiq tal-applikazzjoni unika jew tal-applikazzjoni għall-għajnuna kif msemmi fl-Artikolu 13 tar-Regolament ta' Implimentazzjoni (UE) Nru 809/2014. Madankollu, matul l-istaġun tat-tkabbir, il-benefiċjarju jaf ikollhom bżonn jadattaw il-pjan tal-kultivazzjoni fir-rigward tal-għalla jew tal-post fejn tinsab. Għalhekk, f'ċirkostanzi ġġustifikati kif xieraq u għall-iskop tal-ekoloġizzazzjoni biss, il-benefiċjarji għandhom jingħataw il-possibbiltà li jimmodifikaw id-dikjarazzjoni tagħhom fir-rigward tal-irqajja' agrikoli ddikjarati. Din il-possibbiltà għandha tkun applikabbli diment li ma jkollhiex effett fuq l-istatus ta' konformità mal-obbligi ta' ekoloġizzazzjoni fir-rigward tad-dikjarazzjoni inizjali.

                  (5)

                  Attwalment, il-kampjun tal-kontroll fuq il-post tal-benefiċjarji li huma eżentati mir-rekwiżiti ta' ekoloġizzazzjoni ma jintgħażilx skont il-metodoloġija tat-teħid tal-kampjuni permezz tal-mekkaniżmu ta' kaskata kif stipulat fl-Artikolu 34 tar-Regolament (UE) Nru 809/2014. Bħala konsegwenza ta' dan, il-kampjun ma jingħaddx mal-kampjun tal-benefiċjarji li japplikaw għall-iskema ta' pagament bażiku jew għall-iskema ta' pagament uniku skont l-erja, kuntrarjament għall-kampjun ta' benefiċjarji li huma soġġetti għar-rekwiżiti ta' ekoloġizzazzjoni. Sabiex tiżdied l-effiċjenza tal-għażla tal-kampjun u sabiex jitnaqqas l-għadd ta' benefiċjarji li jridu jiġu kkontrollati fuq il-post, dan il-kampjun għandu jintgħażel skont l-istess metodoloġija tat-teħid ta' kampjuni.

                  (6)

                  Attwalment, il-kampjun tal-kontroll fuq il-post tal-iskemi ta' għajnuna għall-annimali ma jintgħażilx skont il-metodoloġija tat-teħid tal-kampjuni permezz tal-mekkaniżmu ta' kaskata kif stipulat fl-Artikolu 34 tar-Regolament (UE) Nru 809/2014. Sabiex tiżdied iktar l-effiċjenza tal-għażla tal-kampjun u sabiex jitnaqqas l-għadd ta' benefiċjarji li jridu jiġu kkontrollati fuq il-post, għandu jkun previst li dan il-kampjun ikun jista' jintgħażel skont l-istess metodoloġija tat-teħid ta' kampjuni.

                  (7)

                  Sabiex jitnaqqas il-piż amministrattiv u sabiex tiżdied l-effiċjenza tal-għażla tal-kampjuni għall-verifiki fuq il-post, jixraq li tiġi prevista l-possibbiltà espliċita biex l-Istati Membri jgħaqqdu flimkien l-għażla tal-kampjun għall-verifiki fuq il-post skont l-iskemi ta' pagament dirett u xi miżuri ta' appoġġ għall-iżvilupp rurali koperti mis-sistema integrata ta' amministrazzjoni u ta' kontroll (“sistema integrata”). Minħabba li l-popolazzjonijiet tal-pagamenti diretti u tal-iżvilupp rurali ma jaqblux għalkollox wieħed għal wieħed, l-Istati Membri jeħtieġu jiżguraw ir-rappreżentattività tal-kampjuni li jirriżultaw.

                  (8)

                  Ir-regoli attwali dwar l-għażla tal-kampjun tal-kontroll għall-iskop ta' verifiki fuq il-post fi ħdan is-sistema integrata, ma jinkludux dispożizzjoni dwar it-tip ta' għażla fit-teħid tal-kampjuni li għandha tapplika għall-benefiċjarji addizzjonali li jridu jintgħażlu meta ż-żoni ta' interess ekoloġiku ma jkunux identifikati fis-sistema ta' identifikazzjoni għall-irqajja' agrikoli. Jixraq li jkun previst li dan il-kampjun addizzjonali jintgħażel abbażi ta' analiżi tar-riskji.

                  (9)

                  Meta jiġu applikati d-dispożizzjonijiet attwali dwar it-tnaqqis tar-rata ta' kontroll għall-iskop tal-verifiki fuq il-post fi ħdan is-sistema integrata fir-rigward tas-snin tat-talba tal-2015 u tal-2016, dawk li jistgħu fil-fatt jibbenefikaw minn tnaqqis possibbli fir-rata ta' kontroll huma biss l-Istati Membri li jkunu implimentaw sistema volontarja għaċ-ċertifikazzjoni tar-rata ta' żball mill-korp ta' ċertifikazzjoni tagħhom f'dawn l-aħħar snin. Għall-Istati Membri l-oħra kollha, l-ewwel opportunità biex titnaqqas ir-rata ta' kontroll tibda biss mis-sena tat-talba tal-2017. Għal dik ir-raġuni, jixraq li mis-sena finanzjarja tal-2015 tinfetaħ il-possibbiltà li jitnaqqsu r-rati ta' kontroll għal ċerti pagamenti diretti lil Stati Membri oħra li fir-rigward tas-sena tat-talba tal-2016 jiċċertifikaw ir-rati ta' żball tagħhom skont il-metodoloġija l-ġdida mfassla fil-livell tal-Unjoni filwaqt li jitqies l-Artikolu 7(4) tar-Regolament ta' Implimentazzjoni tal-Kummissjoni (UE) Nru 908/2014 (5).

                  (10)

                  L-Artikolu 42 tar-Regolament ta' Implimentazzjoni (UE) Nru 809/2014 jistipula regoli fir-rigward tal-verifiki fuq il-post tal-applikazzjonijiet għall-għajnuna u tat-talbiet għall-ħlas għall-bhejjem skont il-miżuri ta' appoġġ relatati mal-annimali li jridu jitwettqu matul il-perjodu ta' żamma għall-annimali. Dawk ir-regoli jimmiraw li jiżguraw li r-rispett tal-obbligu tal-perjodu ta' żamma jkun jista' jiġi vverifikat b'mod adegwat. Madankollu, huwa xieraq li l-Istati Membri jingħataw il-possibbiltà li jiddeċiedu li l-verifiki fuq il-post iridu jinfirxu meta l-perjodu ta' żamma jkun jibda qabel ma titressaq applikazzjoni għall-għajnuna jew talba għall-ħlas jew meta l-perjodu ta' żamma ma jkunx jista' jiġi stabbilit bil-quddiem.

                  (11)

                  Għalhekk, ir-Regolament ta' Implimentazzjoni (UE) Nru 809/2014 għandu jiġi emendat skont dan.

                  (12)

                  Mill-1 ta' Jannar 2016, l-emendi li saru b'dan ir-Regolament għandhom japplikaw għall-applikazzjonijiet għall-għajnuna, għall-applikazzjonijiet għall-appoġġ jew għat-talbiet għall-ħlas relatati mas-snin tat-talba jew mal-perjodi tal-primjum. Madankollu, filwaqt li jitqies il-fatt li l-benefiċjarji jaf ikollhom bżonn jadattaw il-pjan ta' kultivazzjoni fir-rigward tal-għalla jew tal-post fejn tinsab fis-sena tat-talba tal-2015, id-dispożizzjoni li tippermetti lill-Istati Membri jawtorizzaw lill-benefiċjarju biex jimmodifika l-kontenut tal-applikazzjoni unika fir-rigward tal-użu tal-irqajja' agrikoli għandha tapplika mill-1 ta' Jannar 2015. Barra minn hekk, filwaqt li jitqiesu d-diffikultajiet li nqalgħu fis-sena tat-talba tal-2015 għall-Istati Membri li stabbilew perjodu ta' żamma bħal dan, id-dispożizzjoni li tippermetti li jinfirxu l-verifiki fuq il-post meta l-perjodu ta' żamma jkun jibda qabel ma titressaq applikazzjoni għall-għajnuna jew talba għall-ħlas jew meta l-perjodu ta' żamma ma jkunx jista' jiġi stabbilit bil-quddiem għandha tapplika wkoll mill-1 ta' Jannar 2015.

                  (13)

                  Il-miżuri previsti f'dan ir-Regolament huma skont l-opinjoni tal-Kumitat għall-Pagamenti Diretti u tal-Kumitat għall-Iżvilupp Rurali,

            ADOTTAT DAN IR-REGOLAMENT:
      Artikolu 1
      Emenda tar-Regolament ta' Implimentazzjoni (UE) Nru 809/2014
      Ir-Regolament ta' Implimentazzjoni (UE) Nru 809/2014 jiġi emendat kif ġej:

                  (1)

                  L-Artikolu 10 jiġi sostitwit b'dan li ġej:
                  “Artikolu 10
                  Ħlasijiet bil-quddiem għal pagamenti diretti
                  Meta Stat Membru jħallas bil-quddiem għal pagamenti diretti skont l-Artikolu 75 tar-Regolament (UE) Nru 1306/2013, ir-rata ta' aġġustament għad-dixxiplina finanzjarja msemmija fl-Artikolu 8 tar-Regolament (UE) Nru 1307/2013 ma għandhiex titqies għall-kalkolu ta' dawk il-ħlasijiet bil-quddiem.
                  Il-pagament tal-bilanċ li jrid jingħata lill-benefiċjarji mill-1 ta' Diċembru se jqis ir-rata ta' aġġustament għad-dixxiplina finanzjarja applikabbli fis-sena rilevanti tat-talba għall-ammont totali ta' pagamenti diretti relatat ma' dik is-sena.”

                  (2)

                  Fl-Artikolu 11, jiżdiedu l-paragrafi 4 u 5 li ġejjin:
                  “4.   Meta s-sistema integrata tipprevedi l-formola prestabbilita u l-materjal grafiku korrispondenti msemmija fl-Artikolu 72(3) tar-Regolament (UE) Nru 1306/2013 permezz ta' interfaċċa bbażata fuq il-GIS, sabiex b'hekk tippermetti l-ipproċessar tad-dejta spazjali u alfanumerika tal-erjas iddikjarati (minn hawn 'il quddiem imsejħa ‘formola ta' applikazzjoni għall-għajnuna abbażi ta' strumenti ġeospazjali’), l-Istati Membri jistgħu jiddeċiedu li jintroduċu sistema ta' verifiki reċiproċi preliminari (minn hawn 'il quddiem imsejħa ‘verifiki preliminari’), li minn tal-inqas tinkludi l-verifiki reċiproċi preliminari msemmija fil-punti (a), (b) u (c) tal-ewwel sottoparagrafu tal-Artikolu 29(1) ta' dan ir-Regolament. Ir-riżultati jiġu nnotifikati lill-benefiċjarju fi żmien 26 jum kalendarju wara d-data finali għat-tressiq tal-applikazzjoni unika, tal-applikazzjoni għall-għajnuna jew tat-talbiet għall-ħlas imsemmija fl-Artikolu 13 ta' dan ir-Regolament. Madankollu, meta dan il-perjodu ta' 26 jum kalendarju jkun jiskadi qabel id-data finali għan-notifika tal-emendi f'konformità mal-Artikolu 15(2) ta' dan ir-Regolament, ir-riżultati jiġu nnotifikati lill-benefiċjarju sa mhux iżjed tard mill-jum kalendarju ta' wara d-data finali għan-notifika tal-emendi tas-sena kkonċernata.
                  L-Istati Membri jistgħu jiddeċiedu li jwettqu kontrolli preliminari bħal dawn fil-livell reġjonali, diment li s-sistema li tuża l-formola ta' applikazzjoni għall-għajnuna abbażi ta' strumenti ġeospazjali tkun stabbilita fil-livell reġjonali.
                  5.   Meta l-benefiċjarju jkun grupp ta' persuni li japplikaw għall-appoġġ għal operazzjonijiet agroambjentali klimatiċi kif imsemmi fl-Artikolu 28 tar-Regolament (UE) Nru 1305/2013 (minn hawn 'il quddiem imsejjaħ ‘entità kollettiva’), l-Istat Membru jista' jiddeċiedi li jagħmel deroga mir-rekwiżit fl-Artikolu 14 ta' dan ir-Regolament li t-talba għall-ħlas irid ikun fiha it-tagħrif kollu neċessarju biex tiġi stabbilita l-eliġibbiltà għall-appoġġ u deroga mir-restrizzjoni fl-Artikolu 13 ta' dan ir-Regolament li d-dejta rilevanti kollha għall-ġestjoni amministrattiva u finanzjarja xierqa tal-appoġġ, trid titressaq sad-data finali tat-tressiq tat-talba għall-ħlas, billi tiddaħħal talba simplifikata annwali għall-ħlas (minn hawn 'il quddiem imsejħa ‘talba kollettiva’) li titressaq minn entità kollettiva.
                  L-Artikoli 2, 3, 4, 9, 11, 13, 15 u 16, 17(1) u (3) sa (9), u l-Artikoli 21, 24, 25, 27, 28, 29, 35, 38, 39, 40, 42, 43 u 45 ta' dan ir-Regolament u l-Artikoli 4, 12 u 13 tar-Regolament (UE) Nru 640/2014 japplikaw mutatis mutandis fir-rigward tar-rekwiżiti partikolari stabbiliti għat-talba kollettiva.
                  Għall-entitajiet kollettivi, l-Istati Membri jinkludu deskrizzjoni tal-arranġamenti amministrattivi fil-programm tal-iżvilupp rurali.”

                  (3)

                  Fl-Artikolu 14, jiżdied il-paragrafu 4 li ġej:
                  “4.   Għall-iskop tal-ħlas għall-prattiki agrikoli li huma ta' benefiċċju għall-klima u għall-ambjent skont il-Kapitolu 3 tat-Titolu III tar-Regolament (UE) Nru 1307/2013, f'ċirkostanzi ġġustifikati kif xieraq, l-Istati Membri jistgħu jawtorizzaw lill-benefiċjarju biex jimmodifika l-kontenut tal-applikazzjoni unika fir-rigward tal-użu tal-irqajja' agrikoli, diment li dan ma jpoġġix il-benefiċjarju f'pożizzjoni iktar favorevoli fir-rigward tal-issodisfar tal-obbligi ta' ekoloġizzazzjoni abbażi tal-applikazzjoni inizjali. L-Istati Membri jistgħu jiddeċiedu li jistabbilixxu data finali għan-notifika ta' dawn il-modifiki lill-awtorità kompetenti.
                  Meta l-awtorità kompetenti tkun diġà għarrfet lill-benefiċjarju dwar xi każ ta' nuqqas ta' konformità fl-applikazzjoni unika jew fit-talba għall-ħlas, jew meta tkun avżat lill-benefiċjarju li biħsiebha twettaq verifika fuq il-post, jew meta verifika fuq il-post tiżvela xi nuqqas ta' konformità, il-modifiki skont l-ewwel sottoparagrafu ma jkunux awtorizzati għall-irqajja' agrikoli affettwati min-nuqqas ta' konformità.”

                  (4)

                  Jiddaħħal l-Artikolu 14a li ġej:
                  “Artikolu 14a
                  Talbiet kollettivi
                  1.   Meta Stat Membru juża l-għażla li jdaħħal talbiet kollettivi, l-Artikolu 14 ma japplikax fir-rigward ta' dawn it-talbiet kollettivi.
                  2.   L-entità kollettiva tressaq talba kollettiva waħda kull sena.
                  3.   It-talba kollettiva jkun fiha t-tagħrif kollu neċessarju biex tiġi stabbilita l-eliġibbiltà għall-appoġġ, għajr it-tagħrif fir-rigward tal-impenji koperti mill-operazzjonijiet agroambjentali klimatiċi kif imsemmi fl-Artikolu 28 tar-Regolament (UE) Nru 1305/2013. B'mod partikolari, it-talba kollettiva tkun tinkludi:

                              (a)

                              l-identità tal-entità kollettiva;

                              (b)

                              l-identifikazzjoni unika ta' kull membru li jipparteċipa fl-entità kollettiva;

                              (c)

                              referenza tal-applikazzjoni għall-appoġġ imressqa mill-entità kollettiva;

                              (d)

                              id-dettalji dwar l-operazzjonijiet agroambjentali klimatiċi kkonċernati;

                              (e)

                              id-dettalji li jippermettu li jiġu identifikati mingħajr ambigwità l-irqajja' agrikoli kollha tal-azjenda agrikola, l-erja tagħhom mogħtija f'ettari sa żewġ ċifri wara l-punt deċimali, il-post fejn jinsabu u, meta jkunu rikjesti, iktar speċifikazzjonijiet dwar l-użu tal-irqajja' agrikoli;

                              (f)

                              meta dan ikun applikabbli, id-dettalji li jippermettu li tiġi identifikata mingħajr ambigwità l-art mhux agrikola li għaliha jkun qed jintalab appoġġ skont il-miżuri tal-iżvilupp rurali;

                              (g)

                              meta dan ikun xieraq, kwalunkwe dokument ta' prova li jkun meħtieġ biex tiġi stabbilita l-eliġibbiltà għall-miżura kkonċernata.

                              (h)

                              dikjarazzjoni mill-entità kollettiva li tiddikjara li l-membri li jipparteċipaw huma konxji mill-kundizzjonijiet fir-rigward tal-miżuri tal-iżvilupp rurali inkwistjoni u tal-konsegwenzi finanzjarji f'każijiet ta' nuqqas ta' konformità.

                        Meta l-applikazzjoni għall-appoġġ imressqa mill-entità kollettiva jkun fiha t-tagħrif imsemmi fil-punti (b), (d) u (h) tal-ewwel sottoparagrafu, dak it-tagħrif jista' jiġi sostitwit b'referenza għal dik l-applikazzjoni għall-appoġġ.
                  4.   B'deroga mill-ewwel sottoparagrafu tal-paragrafu 3, l-Istati Membri jistgħu jiddeċiedu li t-talba kollettiva jkun fiha d-dettalji kollha fir-rigward tal-impenji koperti mill-operazzjonijiet agroambjentali klimatiċi.
                  5.   L-entità kollettiva tinnotifika lill-awtorità kompetenti dwar kull impenn kopert mill-operazzjonijiet agroambjentali klimatiċi sa mhux iżjed tard minn 14-il jum kalendarju qabel ma jittieħed l-impenn. L-Istati Membri jipprevedu l-proċeduri xierqa għal din in-notifika.
                  Meta d-dettalji fir-rigward tal-impenji koperti mill-operazzjonijiet agroambjentali klimatiċi jkunu fit-talba kollettiva f'konformità mal-paragrafu 4, l-impenji ma hemmx għalfejn jiġu nnotifikati skont l-ewwel sottoparagrafu ta' dan il-paragrafu, sakemm ma sseħħx bidla fit-tip, fil-ħin jew fil-post tal-impenn.”

                  (5)

                  L-Artikolu 15 jiġi emendat kif ġej:

                              (a)

                              it-titolu jiġi sostitwit b'dan li ġej:
                              “Artikolu 15
                              Emendi fl-applikazzjoni unika jew fit-talba għall-ħlas u modifiki wara l-kontrolli preliminari”;

                              (b)

                              jiddaħħal il-paragrafu 1a li ġej:
                              “1a.   Meta benefiċjarju jkun ġie nnotifikat dwar ir-riżultati tal-kontrolli preliminari kif imsemmi fl-Artikolu 11(4), dak il-benefiċjarju jista' jimmodifika l-applikazzjoni unika jew it-talba għall-ħlas sabiex jiġi inklużi l-korrezzjonijiet neċessarji kollha fir-rigward ta' rqajja' individwali skont ir-riżultati ta' dawk il-verifiki reċiproċi li fihom ġie indikat potenzjal ta' nuqqas ta' konformità.”;

                              (c)

                              il-paragrafu 2 jiġi sostitwit b'dan li ġej:
                              “2.   L-emendi li saru f'konformità mal-paragrafu 1 jiġu nnotifikati lill-awtorità kompetenti sal-31 ta' Mejju tas-sena kkonċernata, għajr fil-każ tal-Estonja, tal-Latvja, tal-Litwanja, tal-Finlandja u tal-Iżvezja, li jiġu nnotifikati sal-15 ta' Ġunju tas-sena kkonċernata.
                              Notifiki bħal dawn isiru bil-miktub jew permezz tal-formola ta' applikazzjoni għall-għajnuna abbażi ta' strumenti ġeospazjali.
                              B'deroga mill-ewwel sottoparagrafu, l-Istati Membri jistgħu jistabbilixxu data finali iktar bikrija għan-notifika ta' emendi bħal dawn. Madankollu, dik id-data ma tridx tkun iktar bikrija minn 15-il jum kalendarju wara d-data finali għat-tressiq tal-applikazzjoni unika jew tat-talba għall-ħlas stabbilita skont l-Artikolu 13(1).”;

                              (d)

                              jiddaħħal il-paragrafu 2a li ġej:
                              “2a.   Il-modifiki wara l-kontrolli preliminari li jkunu saru skont il-paragrafu 1a jiġu nnotifikati lill-awtorità kompetenti sa mhux iżjed tard minn 35 jum kalendarju wara d-data finali għat-tressiq tal-applikazzjoni unika, tal-applikazzjoni għall-għajnuna jew tat-talbiet għall-ħlas imsemmija fl-Artikolu 13 ta' dan ir-Regolament. Madankollu, meta dan il-perjodu ta' 35 jum kalendarju jkun jiskadi qabel id-data finali għan-notifika tal-emendi f'konformità mal-paragrafu 2 ta' dan l-Artikolu, il-modifiki jiġu nnotifikati lill-awtorità kompetenti sa mhux iżjed tard minn 10 ijiem kalendarji wara d-data finali għan-notifika tal-emendi tas-sena kkonċernata.
                              Notifiki bħal dawn isiru bil-miktub jew permezz tal-formola ta' applikazzjoni għall-għajnuna abbażi ta' strumenti ġeospazjali.”

                  (6)

                  Fl-Artikolu 17, il-paragrafu 1 jiġi sostitwit b'dan li ġej:
                  “1.   Għall-iskop tal-identifikazzjoni tal-irqajja' agrikoli kollha fl-azjenda agrikola u/jew tal-art mhux agrikola kif imsemmi fl-Artikolu 14(1)(d) u (e), l-awtorità kompetenti tagħti l-formola ta' applikazzjoni għall-għajnuna abbażi ta' strumenti ġeospazjali lill-benefiċjarju.”

                  (7)

                  Fl-Artikolu 25, it-tieni sottoparagrafu jiġi sostitwit b'dan li ġej:
                  “Madankollu, għall-verifiki fuq il-post li jikkonċernaw l-applikazzjonijiet għall-għajnuna jew it-talbiet għall-ħlas relatati mal-bhejjem skont miżuri ta' appoġġ jew impenji relatati mal-annimali li jkunu nnotifikati skont l-Artikolu 14a(5), it-tħabbira ma ssirx iżjed tard minn 48 siegħa qabel, għajr f'każijiet iġġustifikati kif xieraq. Barra minn hekk, meta l-leġiżlazzjoni li tapplika għall-atti u għall-istandards rilevanti għall-kundizzjonalità tkun tirrikjedi li l-verifika fuq il-post issir għall-għarrieda, dawk ir-regoli japplikaw ukoll fil-każ ta' verifiki fuq il-post relatati mal-kundizzjonalità.”

                  (8)

                  Fl-Artikolu 26(2), jiżdied it-tieni sottoparagrafu li ġej:
                  “Il-verifiki fuq il-post fuq impenji nnotifikati skont l-Artikolu 14a(5) jitwettqu fil-limiti ta' żmien li jiżguraw verifika effettiva tal-impenn innotifikat.”

                  (9)

                  Fl-Artikolu 31, l-ewwel sottoparagrafu tal-paragrafu 3 jiġi sostitwit b'dan li ġej:
                  “3.   Meta ż-żoni ta' interess ekoloġiku ma jkunux identifikati fis-sistema ta' identifikazzjoni tal-irqajja' agrikoli kif imsemmi fl-Artikolu 70 tar-Regolament (UE) Nru 1306/2013, ir-rata ta' kontroll stabbilita fil-punti (a) u (c) sa (e) tal-paragrafu 1 tiġi ssupplimentata b'5 % tal-benefiċjarji kollha tal-popolazzjoni rispettiva ta' kontroll li jeħtieġ li jkollhom żona ta' interess ekoloġiku fiż-żona agrikola tagħhom skont l-Artikoli 43 u 46 tar-Regolament (UE) Nru 1307/2013.”

                  (10)

                  L-Artikolu 32 jiġi emendat kif ġej:

                              (a)

                              jiddaħħal il-paragrafu 2a li ġej:
                              “2a.   B'deroga mill-paragrafi 1 u 2, meta Stat Membru juża l-għażla li jdaħħal it-talba kollettiva, il-kampjun ta' kontroll għall-verifiki fuq il-post li jitwettqu kull sena jkopru minn tal-inqas:

                                          (a)

                                          5 % tal-entitajiet kollettivi li jressqu talba kollettiva; fl-istess ħin, dan il-kampjun ikopri minn tal-inqas 5 % tal-erja totali ddikjarata fit-talba kollettiva skont l-Artikolu 14a(3); u

                                          (b)

                                          5 % tal-impenji nnotifikati skont l-Artikolu 14a(5).”;

                              (b)

                              fil-paragrafu 3, jiżdied it-tielet sottoparagrafu li ġej:
                              “Meta Stat Membru juża l-għażla li jdaħħal talba kollettiva, dan il-paragrafu ma japplikax għall-entitajiet kollettivi.”

                  (11)

                  L-Artikolu 34 jiġi emendat kif ġej:

                              (a)

                              il-paragrafu 2 jiġi emendat kif ġej:

                                          (i)

                                          l-ewwel sottoparagrafu jiġi emendat kif ġej:

                                                      —

                                                      fil-punt (a), jiżdiedu s-sentenzi li ġejjin:

                                                         “Il-benefiċjarji li ntgħażlu b'mod aleatorju skont l-ewwel sottoparagrafu tal-paragrafu 3 ta' dan l-Artikolu jistgħu jitqiesu bħala parti mill-kampjun ta' kontroll previst fl-ewwel sentenza ta' dan il-punt. L-għadd ta' benefiċjarji bħal dawn fil-kampjun ta' kontroll ma jridx jaqbeż il-proporzjon tagħhom fil-popolazzjoni ta' kontroll;”;

                                                      —

                                                      jiddaħħal il-punt (ba) li ġej:

                                                                     “(ba)

                                                                     bejn 0,6 % u 0,75 % tal-popolazzjoni ta' kontroll kif imsemmi fl-Artikolu 31(1)(b) jintgħażlu b'mod aleatorju mill-benefiċjarji kollha li ntgħażlu skont il-punt (a) ta' dan is-sottoparagrafu. Meta jkun neċessarju biex jintlaħaq dak il-persentaġġ, il-benefiċjarji addizzjonali jintgħażlu b'mod aleatorju minn fost il-popolazzjoni ta' kontroll kif imsemmi fl-Artikolu 31(1)(b);”;

                                                      —

                                                      il-punt (c) jiġi sostitwit b'dan li ġej:

                                                                     “(c)

                                                                     l-għadd ta' benefiċjarji li jkun għad fadal fil-kampjun ta' kontroll imsemmi fl-Artikolu 31(1)(a) u (b) jintgħażel abbażi ta' analiżi tar-riskji;”;

                                                      —

                                                      il-punt (e) jiġi sostitwit b'dan li ġej:

                                                                     “(e)

                                                                     il-benefiċjarji kollha li ntgħażlu skont il-punti (a) sa (d) ta' dan is-sottoparagrafu u dawk li ntgħażlu abbażi ta' analiżi tar-riskji skont l-ewwel sottoparagrafu tal-paragrafu 3 ta' dan l-Artikolu jistgħu jitqiesu bħala parti mill-kampjun ta' kontroll previst fl-Artikolu 30(a). Meta jkun neċessarju biex tiġi rrispettata r-rata minima ta' kontroll, il-benefiċjarji addizzjonali jintgħażlu b'mod aleatorju mill-benefiċjarji kollha li japplikaw għall-iskema ta' pagament bażiku jew għall-iskema ta' pagament uniku skont l-erja f'konformità mal-Kapitolu 1 tat-Titolu III tar-Regolament (UE) Nru 1307/2013;”;

                                                      —

                                                      il-punt (g) jitħassar;

                                                      —

                                                      il-punt (h) jiġi sostitwit b'dan li ġej:

                                                                     “(h)

                                                                     bejn 20 % u 25 % tal-għadd minimu ta' benefiċjarji msemmi fl-Artikolu 31(1)(c) jintgħażlu b'mod aleatorju mill-benefiċjarji kollha li ntgħażlu skont il-punt (a) ta' dan is-sottoparagrafu. L-għadd ta' benefiċjarji li jkun għad fadal, imsemmi fl-Artikolu 31(1)(c), jintgħażel abbażi ta' analiżi tar-riskji mill-benefiċjarji kollha li ntgħażlu skont il-punt (e) ta' dan is-sottoparagrafu. Meta jkun neċessarju biex tiġi rrispettata r-rata minima ta' kontroll, il-benefiċjarji addizzjonali jintgħażlu abbażi ta' analiżi tar-riskji mill-popolazzjonijiet ta' kontroll rispettivi tagħhom;”;

                                                      —

                                                      jiddaħħal il-punt (ha) li ġej:

                                                                     “(ha)

                                                                     bejn 20 % u 25 % tal-għadd minimu ta' benefiċjarji msemmi fl-Artikolu 31(1)(d) u (h) jintgħażlu b'mod aleatorju mill-benefiċjarji kollha li ntgħażlu skont il-punt (b) ta' dan is-sottoparagrafu. Meta jkun neċessarju biex jintlaħaq dak il-persentaġġ, il-benefiċjarji addizzjonali jintgħażlu b'mod aleatorju mill-benefiċjarji kollha li ntgħażlu skont il-punt (a) ta' dan is-sottoparagrafu. L-għadd ta' benefiċjarji li jkun għad fadal, imsemmi fl-Artikolu 31(1)(d) u (h), jintgħażel abbażi ta' analiżi tar-riskji mill-benefiċjarji kollha li ntgħażlu skont il-punt (c) ta' dan is-sottoparagrafu. Meta jkun neċessarju biex tiġi rrispettata r-rata minima ta' kontroll, il-benefiċjarji addizzjonali jintgħażlu abbażi ta' analiżi tar-riskji mill-popolazzjonijiet ta' kontroll rispettivi tagħhom;”;

                                          (ii)

                                          it-tieni u t-tielet sottoparagrafi jiġu sostitwiti b'dan li ġej:
                                          “Il-verifika fuq il-post fir-rigward tal-benefiċjarji addizzjonali li ntgħażlu skont il-punti (d), (e) u (h) u (ha) tal-ewwel sottoparagrafu kif ukoll fir-rigward tal-benefiċjarji li ntgħażlu skont il-punt (f) tal-ewwel sottoparagrafu tista' tiġi limitata għall-iskema ta' għajnuna li ntgħażlu għaliha, jekk ir-rati minimi ta' kontroll tal-iskemi l-oħra ta' għajnuna li jkunu applikaw għalihom, diġà jkunu rispettati.
                                          Il-verifika fuq il-post fir-rigward tal-benefiċjarji addizzjonali li ntgħażlu skont l-Artikolu 31(3) u l-benefiċjarji li ntgħażlu skont il-punti (h), (ha) u (i) tal-ewwel sottoparagrafu ta' dan il-paragrafu tista' tiġi limitata għall-prattiki ta' ekoloġizzazzjoni li ntgħażlu għalihom, jekk ir-rati minimi ta' kontroll tal-iskemi l-oħra ta' għajnuna u l-prattiki l-oħra ta' ekoloġizzazzjoni li huma mitluba josservaw, diġà jkunu rispettati.”

                                          (iii)

                                          jiżdied il-ħames sottoparagrafu li ġej:
                                          “Il-benefiċjarji addizzjonali li jridu jiġu soġġetti għal verifiki fuq il-post għall-iskopijiet tal-ewwel sottoparagrafu tal-Artikolu 31(3) jintgħażlu abbażi ta' analiżi tar-riskji.”;

                              (b)

                              il-paragrafu 3 jiġi sostitwit b'dan li ġej:
                              “3.   Għall-iskopijiet tal-Artikoli 32 u 33, l-ewwel jintgħażel b'mod aleatorju bejn 20 % u 25 % tal-għadd minimu ta' benefiċjarji li jridu jiġu soġġetti għal verifiki fuq il-post, u mbagħad meta jiġi applikat l-Artikolu 32(2a), jintgħażlu b'mod aleatorju 100 % tal-entitajiet kollettivi u bejn 20 % u 25 % tal-impenji li jridu jiġu soġġetti għal verifiki fuq il-post. L-għadd ta' benefiċjarji u ta' impenji li jkun għad fadal li jridu jiġu soġġetti għal verifiki fuq il-post jintgħażel abbażi ta' analiżi tar-riskji.
                              Għall-iskopijiet tal-Artikoli 32 u 33, il-parti aleatorja tal-kampjun tista' tinkludi wkoll il-benefiċjarji li diġà ntgħażlu skont l-ewwel sentenza tal-punt (a) tal-ewwel sottoparagrafu tal-paragrafu 2 ta' dan l-Artikolu. L-għadd ta' benefiċjarji bħal dawn fil-kampjun ta' kontroll ma jridx jaqbeż il-proporzjon tagħhom fil-popolazzjoni ta' kontroll.
                              Għall-iskopijiet tal-Artikolu 32, bħala riżultat tal-analiżi tar-riskji, l-Istati Membri jistgħu jagħżlu miżuri speċifiċi tal-iżvilupp rurali li japplikaw għall-benefiċjarji.”

                  (12)

                  L-Artikolu 36 jiġi emendat kif ġej:

                              (a)

                              il-paragrafu 2 jiġi emendat kif ġej:

                                          (i)

                                          it-tieni u t-tielet sottoparagrafi jiġu sostitwiti b'dan li ġej:
                                          “L-ewwel sottoparagrafu japplika biss jekk għall-benefiċjarji kollha jkun hemm fis-seħħ sistema ta' intersezzjoni spazjali tal-applikazzjonijiet kollha għall-għajnuna bis-sistema ta' identifikazzjoni tal-irqajja' agrikoli f'konformità mal-Artikolu 17(2).
                                          Fir-rigward tas-sena tat-talba tal-2015, ir-rata ta' żbalji fil-kampjun aleatorju vverifikat fuq il-post ma tridx taqbeż it-2 % fis-sentejn finanzjarji preċedenti. L-Istat Membru jiċċertifika dik ir-rata ta' żbalji skont il-metodoloġija stabbilita mfassla fil-livell tal-Unjoni.”;

                                          (ii)

                                          jiżdied ir-raba' sottoparagrafu li ġej:
                                          “Fir-rigward tas-sena tat-talba tal-2016, ir-rata ta' żbalji fil-kampjun aleatorju vverifikat fuq il-post ma tridx taqbeż it-2 % fis-sena finanzjarja preċedenti. L-Istat Membru jiċċertifika dik ir-rata ta' żbalji skont il-metodoloġija l-ġdida mfassla fil-livell tal-Unjoni filwaqt li jitqies l-Artikolu 7(4) tar-Regolament ta' Implimentazzjoni tal-Kummissjoni (UE) Nru 908/2014 (*).

                                             (*)  Ir-Regolament ta' Implimentazzjoni tal-Kummissjoni (UE) Nru 908/2014 tas- 6 ta' Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta' kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59)”;"

                              (b)

                              fil-paragrafu 3, is-seba' sottoparagrafu jiġi sostitwit b'dan li ġej:
                              “It-tielet u r-raba' sottoparagrafi tal-paragrafu 2 japplikaw mutatis mutandis.”;

                              (c)

                              fil-paragrafu 4, it-tieni sottoparagrafu jiġi sostitwit b'dan li ġej:
                              “Madankollu, l-ewwel sottoparagrafu ma japplikax fir-rigward tal-benefiċjarji li jinkludu prattiki ekwivalenti kif imsemmi fl-Artikolu 43(3) tar-Regolament (UE) Nru 1307/2013 u fir-rigward ta' entitajiet kollettivi u ta' impenji li jintgħażlu skont l-Artikolu 32(2a) ta' dan ir-Regolament.”

                              (d)

                              fil-paragrafu 5, l-ewwel sentenza tiġi sostitwita b'dan li ġej:
                              “Il-paragrafi 2, 3 u 4 japplikaw biss jekk jiġu ssodisfati l-kundizzjonijiet ġenerali għat-tnaqqis tal-livell minimu ta' verifiki fuq il-post stabbiliti fl-Artikolu 41 tar-Regolament ta' Implimentazzjoni (UE) Nru 908/2014.”

                  (13)

                  Fl-Artikolu 37, jiżdied il-paragrafu 4 li ġej:
                  “4.   Għall-entitajiet kollettivi li ntgħażlu skont il-punt (a) tal-Artikolu 32(2a), il-verifiki fuq il-post ikopru l-kejl tal-erja, il-verifika tal-kriterji ta' eliġibbiltà u obbligi oħra tal-erja ddikjarata fit-talba kollettiva.
                  Għall-impenji li ntgħażlu skont il-punt (b) tal-Artikolu 32(2a), il-verifika fuq il-post tkopri l-verifika tal-impenji nnotifikati.”

                  (14)

                  Fl-Artikolu 41(2), is-sottoparagrafu li ġej jiddaħħal wara l-ewwel sottoparagrafu:
                  “B'deroga mill-ewwel sottoparagrafu, meta l-Istat Membru juża l-għażla li jdaħħal talbiet kollettivi, dan jista' jiddeċiedi li lill-entità kollettiva ma jagħtihiex l-opportunità li tiffirma r-rapport ta' kontroll jekk matul il-verifika ma jiġi żvelat l-ebda nuqqas ta' konformità. Jekk tiġi żvelata xi nuqqas ta' konformità bħala konsegwenza ta' verifiki bħal dawn, l-opportunità li l-entità kollettiva tiffirma r-rapport tingħata qabel ma l-awtorità kompetenti tislet il-konklużjonijiet tagħha mis-sejbiet fir-rigward ta' kwalunkwe tnaqqis, rifjut, irtirar jew penali li jirriżultaw minn dan.”

                  (15)

                  Fit-tieni sottoparagrafu tal-Artikolu 42(1), tiżdied is-sentenza li ġejja:
                  “Madankollu, meta l-perjodu ta' żamma jibda qabel ma tkun tressqet applikazzjoni għall-għajnuna jew talba għall-ħlas jew meta ma tkunx tista' tiġi stabbilita bil-quddiem, l-Istati Membri jistgħu jiddeċiedu li l-verifiki fuq il-post previsti fl-Artikolu 32 jew 33 jinfirxu tul il-perjodu li fih annimal jista' jikkwalifika għall-ħlas jew għall-appoġġ.”

            Artikolu 2
      Dħul fis-seħħ u applikazzjoni
      Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Mill-1 ta' Jannar 2016, jibda japplika għall-applikazzjonijiet għall-għajnuna, għall-applikazzjoni għall-appoġġ jew għat-talbiet għall-ħlas relatati mas-snin tat-talba jew mal-perjodi tal-primjum.
      Madankollu, il-punti 3 u 15 tal-Artikolu 1 japplikaw mill-1 ta' Jannar 2015.

         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-14 ta' Diċembru 2015.

               Għall-Kummissjoni

               Il-President

            Jean-Claude JUNCKER

         (1)  ĠU L 347, 20.12.2013, p. 549.

         (2)  Ir-Regolament ta' Implimentazzjoni tal-Kummissjoni (UE) Nru 809/2014 tas-17 ta' Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta' amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).

         (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).

         (4)  Ir-Regolament (UE) Nru 1305/2013 tal-Parlament Ewropew u tal-Kunsill tas-17 ta' Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 (ĠU L 347, 20.12.2013, p. 487).

         (5)  Ir-Regolament ta' Implimentazzjoni tal-Kummissjoni (UE) Nru 908/2014 tas-6 ta' Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta' kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).


title: Regolament ta’ Implimentazzjoni tal-Kummissjoni (UE) Nru 982/2011 tat- 30 ta' Settembru 2011 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Κατσικάκι Ελασσόνας (Katsikaki Elassonas) (DPO)]

text:
               5.10.2011

               MT

               Il-Ġurnal Uffiċjali tal-Unjoni Ewropea

               L 260/3

         REGOLAMENT TA’ IMPLIMENTAZZJONI TAL-KUMMISSJONI (UE) Nru 982/2011
   tat-30 ta' Settembru 2011
   li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Κατσικάκι Ελασσόνας (Katsikaki Elassonas) (DPO)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (1), u b’mod partikulari l-ewwel subparagrafu tal-Artikolu 7(4) tiegħu,
   Billi:

               (1)

               Skont l-ewwel subparagrafu tal-Artikolu 6(2) tar-Regolament (KE) Nru 510/2006, it-talba li għamlet il-Ġreċja biex id-denominazzjoni "Κατσικάκι Ελασσόνας (Katsikaki Elassonas)" tiddaħħal fir-reġistru, ġiet ippubblikata f’Il-Ġurnal Uffiċjali tal-Unjoni Ewropea
                   (2).

               (2)

               Ladarba l-Kummissjoni ma rċeviet l-ebda stqarrija ta’ oġġezzjoni skont l-Artikolu 7 tar-Regolament (KE) Nru 510/2006, din id-denominazzjoni għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness għal dan ir-Regolament b’dan qed tiddaħħal fir-reġistru.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Settembru 2011.

            Għall-Kummissjoni, f'isem il-President,
         Dacian CIOLOȘ

            Membru tal-Kummissjoni

      (1)  ĠU L 93, 31.3.2006, p. 12.

      (2)  ĠU C 322, 27.11.2010, p. 31.

      ANNESS
      Prodotti agrikoli maħsubin għall-konsum mill-bniedem elenkati fl-Anness I għat-Trattat:

         Klassi 1.1.   Il-laħam frisk (u l-ġewwieni)

      IL-GREĊJA
      Κατσικάκι Ελασσόνας (Katsikaki Elassonas) (DPO)


title: Regolament ta’ Implimentazzjoni tal-Kummissjoni (UE) Nru 712/2011 tal- 20 ta’ Lulju 2011 li jiffissa r-rifużjonijiet tal-esportazzjoni fis-settur tal-laħam tal-majjal

text:
               21.7.2011

               MT

               Il-Ġurnal Uffiċjali tal-Unjoni Ewropea

               L 190/65

         REGOLAMENT TA’ IMPLIMENTAZZJONI TAL-KUMMISSJONI (UE) Nru 712/2011
   tal-20 ta’ Lulju 2011
   li jiffissa r-rifużjonijiet tal-esportazzjoni fis-settur tal-laħam tal-majjal
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b'mod partikolari l-Artikolu 164(2) u l-Artikolu 170 tiegħu, flimkien mal-Artikolu 4 tiegħu,
   Billi:

               (1)

               L-Artikolu 162(1) tar-Regolament (KE) Nru 1234/2007 jipprovdi li d-differenza bejn il-prezzijiet fis-suq dinji tal-prodotti elenkati fil-parti XVII tal-Anness I għal dak ir-Regolament u l-prezzijiet ta' dawk il-prodotti fis-suq tal-Unjoni tista' tiġi koperta b'rifużjoni tal-esportazzjoni.

               (2)

               Minħabba l-qagħda preżenti tas-suq tal-laħam tal-majjal, jeħtieġ li jiġu ffissati r-rifużjonijiet tal-esportazzjoni skont ir-regoli u l-kriterji pprovduti fl-Artikoli 162, 163, 164, 167 u 169 tar-Regolament (KE) Nru 1234/2007.

               (3)

               L-Artikolu 164(1) tar-Regolament (KE) Nru 1234/2007 jistipula li r-rifużjoni tista' tvarja skont id-destinazzjoni, speċjalment fejn dan ikun meħtieġ minħabba fis-sitwazzjoni tas-suq dinji, ir-rekwiżiti speċifiċi ta' ċerti swieq, jew l-obbligi li jirriżultaw minn ftehimiet konklużi skont l-Artikolu 300 tat-Trattat.

               (4)

               Ir-rifużjonijiet ma għandhomx jingħataw għajr għall-prodotti awtorizzati għall-moviment ħieles fl-Unjoni, u li jkollhom it-timbru sanitarju pprovdut fl-Artikolu 5(1)(a) tar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (2). Dawn il-prodotti jridu jissodisfaw ukoll ir-rekwiżiti tar-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (3) kif ukoll tar-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (4).

               (5)

               Ir-rifużjonijiet applikabbli bħalissa ġew iffissati bir-Regolament tal-Kummissjoni (UE) Nru 399/2011 (5). Minħabba li għandhom ikunu ffissati rifużjonijiet ġodda, dak ir-Regolament għandu għalhekk jitħassar.

               (6)

               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   1.   Ir-rifużjonjiet tal-esportazzjoni pprovduti fl-Artikolu 164 tar-Regolament (KE) Nru 1234/2007 għandhom jingħataw għall-prodotti u għall-ammonti stipulati fl-Anness għal dan ir-Regolament, suġġetti għall-kundizzjoni pprovduta fil-paragrafu 2 ta’ dan l-Artikolu.
   2.   Il-prodotti eliġibbli għal rifużjoni skont il-paragrafu 1 għandhom jissodisfaw ir-rekwiżiti rilevanti tar-Regolamenti (KE) Nru 852/2004 u (KE) Nru 853/2004, u b’mod partikolari, għandhom ikunu ppreparati fi stabbiliment approvat u jkunu konformi mar-rekwiżiti tal-immarkar tas-saħħa stipulati fil-Kapitolu III tat-Taqsima I tal-Anness I għar-Regolament (KE) Nru 854/2004.
   Artikolu 2
   Ir-Regolament (UE) Nru 399/2011 b'dan qed jitħassar.
   Artikolu 3
   Dan ir-Regolament għandu jidħol fis-seħħ fil-21 ta’ Lulju 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta’ Lulju 2011.

            Għall-Kummissjoni, f'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 139, 30.4.2004, p. 55.

      (3)  ĠU L 139, 30.4.2004, p. 1.

      (4)  ĠU L 139, 30.4.2004, p. 206.

      (5)  ĠU L 105, 21.4.2011, p. 8.

      ANNESS

         Rifużjonijiet tal-esportazzjoni fis-settur tal-laħam tal-majjal, applikabbli mill-21 ta’ Lulju 2011

                  Il-kodiċi tal-prodott

                  Id-destinazzjoni

                  L-unità tal-kejl

                  L-ammont tar-rifużjoni

                  0210 11 31 9110

                  A00

                  EUR/100 kg

                  54,20

                  0210 11 31 9910

                  A00

                  EUR/100 kg

                  54,20

                  0210 19 81 9100

                  A00

                  EUR/100 kg

                  54,20

                  0210 19 81 9300

                  A00

                  EUR/100 kg

                  54,20

                  1601 00 91 9120

                  A00

                  EUR/100 kg

                  19,50

                  1601 00 99 9110

                  A00

                  EUR/100 kg

                  15,20

                  1602 41 10 9110

                  A00

                  EUR/100 kg

                  29,00

                  1602 41 10 9130

                  A00

                  EUR/100 kg

                  17,10

                  1602 42 10 9110

                  A00

                  EUR/100 kg

                  22,80

                  1602 42 10 9130

                  A00

                  EUR/100 kg

                  17,10

                  1602 49 19 9130

                  A00

                  EUR/100 kg

                  17,10

                     NB: Il-kodiċijiet tal-prodotti u l-kodiċi tad-destinazzjoni tas-serje «A » huma stipulati fir-Regolament tal-Kummissjoni (KEE) Nru 3846/87 (ĠU L 366, 24.12.1987, p. 1).


title: Regolament ta’ Implimentazzjoni tal-Kummissjoni (UE) Nru 816/2012 tat- 13 ta’ Settembru 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               14.9.2012

               MT

               Il-Ġurnal Uffiċjali tal-Unjoni Ewropea

               L 249/11

         REGOLAMENT TA’ IMPLIMENTAZZJONI TAL-KUMMISSJONI (UE) Nru 816/2012
   tat-13 ta’ Settembru 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Settembru 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  MK

                  59,9

                  ZZ

                  59,9

                  0707 00 05

                  MK

                  23,6

                  TR

                  121,6

                  ZZ

                  72,6

                  0709 93 10

                  TR

                  112,7

                  ZZ

                  112,7

                  0805 50 10

                  AR

                  94,3

                  BO

                  100,6

                  CL

                  105,1

                  TR

                  97,0

                  UY

                  84,1

                  ZA

                  99,4

                  ZZ

                  96,8

                  0806 10 10

                  BA

                  58,9

                  EG

                  180,7

                  MK

                  53,3

                  TN

                  197,3

                  TR

                  117,9

                  ZZ

                  121,6

                  0808 10 80

                  AR

                  201,7

                  BR

                  93,9

                  CA

                  157,8

                  CL

                  87,0

                  NZ

                  123,4

                  US

                  177,6

                  ZA

                  125,9

                  ZZ

                  138,2

                  0808 30 90

                  AR

                  196,5

                  CN

                  49,3

                  TR

                  121,9

                  ZA

                  162,3

                  ZZ

                  132,5

                  0809 30

                  TR

                  162,0

                  ZZ

                  162,0

                  0809 40 05

                  BA

                  60,9

                  HR

                  73,9

                  IL

                  57,6

                  TR

                  107,6

                  XS

                  60,5

                  ZZ

                  72,1

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.